Izinxushuxhushu ngohambo lukaBabes Wodumo | News24Johannesburg - Imibiko yabezindaba ithi umculi wakuleli uBongekile "Babes Wodumo" Simelane oqokelwe koweBest International: Africa kunzima ukuba athole izincwadi zokuya phesheya e-United States kuma-BET Awards azobanjwa ngoMsombuluko wangomhlaka-25 Juni.Ngokusho komthombo we-IOL wasemahhovisi enxusa laseMelika, eThekwini, idalulele leli phephandaba ukuthi uBabes Wodumo noMampintsha bafike emahhovisini ngoLwesibili beyobhalisela i-Visa.Nakuba kunjalo, ukufaka isicelo se-Visa yaseMelika kunenqubo ebanzi ebandakanya ukufaka isicelo osenza uma usuthole usuku oluhlelwa ezinsukwini ezingu-60 ngaphambi kosuku lohambo.OLUNYE UDABA:Angidinganga isiNgisi ukuqokwa kuma-BET - Babes WodumoLo mthombo uphinde wadalula ukuthi imenenja kaBabes Wodumo isicele nabantu abaqavile eThekwini ukuba basize uBabes athole iVisa.Abahleli bama-BET Awards, iViacom International Media Networks Africa, nabo sebeyazi ngenkinga ebhekene noBabes kanti bazama konke okusemandleni ukumsiza ukuba athole izimfanelo zokuhamba ngokushesha.Yize kunjalo, ihhovisi lenxusa laseMelika lithe izicelo ezikhethekile zibanjelwa abantu abaluleke kakhulu (VIP) kanti uBabes yena ungena ngaphansi kwabantu abajwayelekile.Khonamanjalo, uNasty C naye oqokwe kuma-BET Awards, useseNew YorK.Is it really "hard work" when you enjoy every second? ?? #NewYorkC ????????Izinhliziyo zabalandeli zibuhlungu ngodaba lukaBabes.- ZAlabs
